cyanic-selkie/wikianc huggingface dataset:
மனோ கணேசன்
தமிழ் முற்போக்குக் கூட்டணி
2015 ஆம் ஆண்டில் மலையக மக்கள் முன்னணியின் தலைவர் அமைச்சர் வே. இராதாகிருஷ்ணன்ம் மற்றும் தொழிலாளர் தேசிய சங்கத்தின் தலைவர் அமைச்சர் பழனி திகாம்பரம் ஆகியோருடன் இணைந்து தமிழ் முற்போக்குக் கூட்டணி என்ற கூட்டமைப்பை ஆரம்பித்தார். இக்கூட்டணி 2015 நாடாளுமன்றத் தேர்தலில் ஐக்கிய தேசியக் கட்சியின் சின்னத்தில் போட்டியிட்டு ஆறு இடங்களைக் கைப்பற்றியது. மனோ கணேசன் கொழும்பு மாவட்டத்தில் போட்டியிட்டு வெற்றி பெற்று மீண்டும் நாடாளுமன்றம் சென்றார். மைத்திரிபால சிறிசேன அமைச்சரவையில் 2015 செப்டம்பர் 4 அன்று இவர் தேசிய கலந்துரையாடல்களுக்கான அமைச்சராக நியமிக்கப்பட்டார். இவரது அமைச்சின் கீழ் அரச மொழிகள் திணைக்களம், அரச மொழிகள் ஆணைக்குழு, தேசிய மொழிப்பயிலகம், அரசு சாரா நிறுவன செயலகம் ஆகிய அரசுத் திணைக்களங்கள் இருந்தன. 2019 நவம்பரில் நாடாளுமன்றம் கலைக்கப்பட்டது.
2020 நாடாளுமன்றத் தேர்தலில் தமிழ் முற்போக்குக் கூட்டணி ஐக்கிய மக்கள் சக்தியுடன் கூட்டணி அமைத்துப் போட்டியிட்டது. மனோ கணேசன் கொழும்பு மாவட்டத்தில் மீண்டும் தெரிவு செய்யப்பட்டு நாடாளுமன்றம் சென்றார்.
அமெரிக்காவின் விடுதலைக் காப்பாளர்கள் விருது
அமெரிக்காவின் விடுதலைக் காப்பாளர் விருது (Freedom Defender’s Award) மனித உரிமைகளுக்கான சிம்பாப்வே வழக்கறிஞர்களுக்கும், மனோ கணேசனுக்கும் வழங்கப்படுவதாக 2007 டிசம்பர் 10 இல் அமெரிக்காவின் அப்போதைய அரசுச் செயலாளர் காண்டலீசா ரைஸ் வாசிங்டன், டி. சி.யில் அறிவித்தார்.
வெளி இணைப்புகள்
பகுப்பு:1959 பிறப்புகள் பகுப்பு:வாழும் நபர்கள் பகுப்பு:இலங்கை இந்துக்கள் பகுப்பு:இலங்கை அரசியல்வாதிகள் பகுப்பு:இலங்கைத் தமிழ் அரசியல்வாதிகள் பகுப்பு:இலங்கை மலையகத் தமிழ் அரசியல்வாதிகள் பகுப்பு:இலங்கை தொழிற்சங்கவாதிகள் பகுப்பு:தமிழ் முற்போக்குக் கூட்டணி அரசியல்வாதிகள் பகுப்பு:இலங்கையின் 12வது நாடாளுமன்ற உறுப்பினர்கள் பகுப்பு:இலங்கையின் 13வது நாடாளுமன்ற உறுப்பினர்கள் பகுப்பு:இலங்கையின் 15வது நாடாளுமன்ற உறுப்பினர்கள் பகுப்பு:இலங்கையின் 16வது நாடாளுமன்ற உறுப்பினர்கள் பகுப்பு:இலங்கை மாகாண சபை உறுப்பினர்கள் பகுப்பு:கொழும்பு மாவட்ட நபர்கள் பகுப்பு:இலங்கையின் மனித உரிமைச் செயற்பாட்டாளர்கள் பகுப்பு:தமிழ் மனித உரிமைச் செயற்பாட்டாளர்கள் பகுப்பு:இலங்கை அமைச்சர்கள் பகுப்பு:இருபத்தொராம் நூற்றாண்டு இலங்கை அரசியல்வாதிகள்
கொடிநிலை, கந்தழி, வள்ளி
வள்ளி என்பது ஒருவரின் வள்ளண்மையைக் குறித்துப் போற்றிப் பாடுவது.
அடிக்குறிப்பு
பகுப்பு:தொல்காப்பியம்
1501
ஆண்டு 1501 (MDI) பழைய யூலியன் நாட்காட்டியில் வெள்ளிக்கிழமையில் துவங்கிய சாதாரண ஆண்டு ஆகும்.
ஜாமே காலெட்-செர்ரா
வெளி இணைப்புகள்
பகுப்பு:1974 பிறப்புகள் பகுப்பு:வாழும் நபர்கள் பகுப்பு:திகில் திரைப்பட இயக்குனர்கள் பகுப்பு:திரைப்படத் தயாரிப்பாளர்கள் பகுப்பு:திரைப்பட இயக்குநர்கள் பகுப்பு:திரைக்கதை ஆசிரியர்கள்
வட்டுவன அள்ளி கோட்டூர் மாரியம்மன் கோயில்
வட்டுவன அள்ளி கோட்டூர் மாரியம்மன் கோயில் தமிழ்நாட்டில் தர்மபுரி மாவட்டம், வட்டுவன அள்ளி என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது. சித்திரை மாதம் 2 நாட்கள் முக்கிய திருவிழாவாக நடைபெறுகிறது.
மேற்கோள்கள்
பகுப்பு:தர்மபுரி மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
பௌசியா கான்
பௌசியா கான் (Fouzia Khan) என்பவர் பௌசியா தாசீன் கான் என்றும் அழைக்கப்படுகிறார். இவர் தேசியவாத காங்கிரசு கட்சியினைச் சேர்ந்த இந்திய அரசியல்வாதி ஆவார். இவர் மகாராட்டிராவிலிருந்து இந்திய நாடாளுமன்றத்தின் மேலவையான மாநிலங்களவையின் உறுப்பினராக உள்ளார். இவர் தேசியவாத காங்கிரசின் மகளிர் பிரிவுத் தலைவர். பெளசியா கான் மகாராட்டிரா அரசாங்கத்தின் முன்னாள் அமைச்சர் ஆவார். இவர் இரண்டு முறை சட்டமன்ற மேலவையின் உறுப்பினராக இருந்ததுள்ளார். மகாராட்டிர அரசில் அமைச்சராகப் பணியாற்றிய முதல் முஸ்லீம் பெண் பெளசியா கான் ஆவார்.
அமைச்சரவையில்
பெளசியா கான் பள்ளிக் கல்வி, பெண்கள் மற்றும் குழந்தைகள் மேம்பாடு, கலாச்சார விவகாரங்கள், பொது நிர்வாகம், தகவல் மற்றும் மக்கள் தொடர்புகள், சிறுபான்மையினர் மேம்பாடு மற்றும் நெறிமுறை ஆகியவற்றிற்கான இலாகாக்களுடன் அமைச்சராக இருந்தார்.
அரசியல்
சரத் பவாரின் தேசியவாத காங்கிரசு கட்சியைச் சேர்ந்தவர் பெளசியா கான். இவர் இரண்டு முறை மகாராட்டிராவின் சட்ட மேலவை உறுப்பினராக பணியாற்றியுள்ளார். இவரது தந்தை வழி இல்லம் மகாராட்டிர மாநிலம் அவுரங்காபாத்தில் உள்ளது. பெளசியா கான் தனது திருமணத்திற்குப் பிறகு பர்பானிக்கு குடிபெயர்ந்தார். இங்கு இவர் பர்பானி நகராட்சி தலைவர் பதவிக்குத் தேர்தலில் போட்டியிட்டு தனது அரசியல் வாழ்க்கையைத் தொடங்கினார்.
பங்களிப்புகள்
பெளசியா கான் அனைத்து மகாராஷ்டிரா சிறுபான்மை கல்வி அமைப்பின் கூட்டமைப்பிற்குத் தலைவராக உள்ளார். பர்பானியில் பல கல்வி நிறுவனங்களை நடத்தி வருகிறார். 2008ஆம் ஆண்டில், அவுரங்காபாத்தில் உள்ள மவுலானா ஆசாத் தேசிய உருது பல்கலைக்கழகத்தால் வளாகத்திற்கு வெளியே கல்வி வளாகத்தை உருவாக்க 5 ஏக்கர் நிலத்தை நன்கொடையாக வழங்கினார். மகாராட்டிராவைச் சேர்ந்த இவர் அவுரங்காபாத் அருகே குல்தாபாத்தில் அலிகர் முஸ்லீம் பல்கலைக்கழக மகாராட்டிர மையத்திற்கான 332 ஏக்கர் இடத்தை அடையாளம் காண்பதில் அமைச்சராக முக்கிய பங்கு வகித்தார்.
மேற்கோள்கள்
பகுப்பு:21-ஆம் நூற்றாண்டு இந்திய அரசியல்வாதிகள் பகுப்பு:1957 பிறப்புகள் பகுப்பு:வாழும் நபர்கள் பகுப்பு:மகாராட்டிர அரசியல்வாதிகள்
ஜேம்சு தீவு (அந்தமான் நிகோபார் தீவுகள்)
ஜேம்சு தீவு (James Island) அந்தமான் தீவுகள் கூட்டத்தில் ஒன்றாகும். இது இந்தியாவின் அந்தமான் மற்றும் நிக்கோபார் தீவுகளின் ஒரு பகுதியான தெற்கு அந்தமான் நிர்வாக மாவட்டத்தைச் சேர்ந்தது. இத்தீவு போர்ட் பிளேரிலிருந்து வடக்கே 30 கிலோ மீட்டர் தொலைவில் அமைந்துள்ளது.
மேற்கோள்கள்
பகுப்பு:Coordinates on Wikidata பகுப்பு:அந்தமான் நிக்கோபார் தீவுகளின் தீவுகள்
லியாவோ ஆறு
லியாவோ ஆறு (Liao River, ) என்பது தென் வடகிழக்கு சீனாவின் முதன்மையான ஆறாகும், மேலும் இது சீன முதன்மை நிலப்பரப்பில் உள்ள ஏழு முக்கிய ஆற்று அமைப்புகளில்  ஒன்றாகும். லியாவோனிங் மாகாணம் மற்றும் லியாடோங் தீபகற்பம் ஆகியவை இந்த ஆற்றின் பெயரிலிருந்து அவற்றின் பெயர்களைப் பெற்றன. இந்த ஆறு வடகிழக்கு சீனாவில் "தாய் ஆறு" என்றும் பிரபலமாக அறியப்படுகிறது. 1345 km  நீளமான, லியாவோ ஆற்றின் அமைப்பானது 232000 km2 அதிகமான வடிநிலத்தைக் கொண்டுள்ளது. ஆனால் இதன் சராசரி நீர் வெளியேற்றமானது 500 m3/s என்ற அளவில் குறைவானதே. இது, முத்து நதியிலிருந்து வெளியேறும் நீரில் இருபத்தில் ஒரு பங்கு மட்டுமே. லியாவோ ஆறு மிக அதிகமான வண்டல் படிவுகளைக் கொண்டுள்ளது. ஏனெனில் இந்த ஆறு பாயும் பல பகுதிகள் லோயஸ் என்னும் மண் துகள்கள் உள்ள பகுதிகள் வழியாக பாய்கின்றது.
லியாவோ ஆறு ஒரு முக்கியமான புவியியல் அடையாளமாக உள்ளது. ஏனெனில் இது லியோனிங் மாகாணத்தை இரண்டு பெரிய பகுதிகளாக பிரிக்கிறது. இப்பகுதிகள் லியாடோங் ("லியாவோ ஆற்றின் கிழக்கு") மற்றும் லியோக்சி ("லியாவோ ஆற்றின் மேற்கு") என வழங்கப்படுகின்றன.
போக்கு
லியாவோ ஆறானது அதன் இரண்டு முக்கிய துணை ஆறுகளான மேற்கிலிருந்து பாயும் ஜிலியாவோ ஆறு மற்றும் கிழக்கிலிருந்து பாயும் டோங்லியாவோ ஆறு ஆகியவற்றின் சங்கமத்திலிருந்து உருவாகிறது. மேற்கு துணை ஆறின் முழுப்பகுதியும் உள் மங்கோலியாயாவில் உள்ளது. மேலும் இது ஸார் மோரோன் ஆறு மற்றும் லாவோஹா ஆற்றின் சங்கமத்தால் தோராயமாக 43 ° 25 'N, 120 ° 45' E இல் உருவாகிறது, இந்த துணை ஆறானது அதன் கீழ்பகுதியில் ஜின்காய் ஆறு என்று அழைக்கப்படுகிறது. கிழக்கு கிளை ஆறானது மேற்கு சிலின் மாகாணத்தில் தோன்றுகிறது, மேலும் லியோனிங், ஜிலின் மற்றும் உள் மங்கோலியா சந்தி பகுதிக்கு அருகே அது கலப்பதற்கு முன் எஸ் வடிவிலான ஒரு பாதை வழியாகச் செல்கிறது, தோராயமாக 42 ° 59 ' N, 123 ° 33' E.
இதன் விளைவாக, லியாவோ ஆறு உருவாகி பின்னர் லியோனிங் மாகாணத்திற்குள் நுழைந்து வடகிழக்கு சீன சமவெளி வழியாக தெற்கே பாய்கிறது, வழியில் ஏராளமான துணை ஆறுகளைப் பெறுகிறது. இது டைலிங் கவுண்டியின் பிண்டிங்பாவ் நகரத்துக்கு அருகில் மேற்கு நோக்கித் திரும்புகிறது, மேலும் பல துணை ஆறுகளை பெற்ற பிறகு,  ஜூலியு ஆறு  (巨流河, "மாபெரும் ஸ்ட்ரீம் நதி") என்ற செல்லப்பெயரால் அடிக்கடி அழைக்கப்படுகிறது. தியான் கவுண்டியில் உள்ள லியுஜியன்ஃபாங் நீர்நிலை நிலையத்திற்கு (六间房水文站) அருகில் அடையும் வரை லியாவோ நதி தென்மேற்கில் செல்லுகிறது. அதன் பிறகு இது இரண்டு கிளை ஆறுகளாக பிரிந்து லியாவோ ஆற்று வடிநிலம் (辽河 三角洲) உருவாகிறது. மேற்கு கிளை ஆறு, சற்று சிறியது, இது  ஷுவாங்டைஸி ஆறு (双台子河, "மாபெரும் நீரோடை ஆறு") என்று அழைக்கப்படுகிறது. இது பன்ஜின், தாவா கவுண்டியின் மேற்கே லியாடோங் விரிகுடாவில் கலப்பதற்கு முன்னர், பன்ஷான் கவுண்டியில் உள்ள துணை ஆறான ராயாங் நதியைப் பெறுகிறது. கிழக்கு கிளையாறு சற்று பெரியது மற்றும் கீழ் லியாவோ ஆற்றின் முக்கிய பகுதியாகும். இது வைலியாவோ ஆறு (外 辽河, "வெளி லியாவோ நதி") என்று அழைக்கப்படுகிறது. "ட்ரைடென்ட் ரிவர் " (三 岔河) என்று உள்நாட்டில் குறிப்பிடப்படும் ஒரு ஆற்றுச்சந்தியில், ஹன் நதி மற்றும் தைஸி நதி ஆகிய இரண்டு பெரிய துணை ஆறுகளை தன்னோடு சேர்த்துக்கொள்ளும்விதமாக இது  தெற்கு நோக்கி பயணித்தது, பின்னர் அது டாலியாவோ நதி (大 辽河,  "கிரேட் லியாவோ நதி") என்ற புதிய பெயரை ஏற்றுக்கொண்டு யிங்கோவுக்கு மேற்கே போஹாய் வளைகுடாவில் கலக்கிறது.
மேற்கோள்கள்
பகுப்பு:சீன மொழி வார்த்தைகளைக் கொண்ட கட்டுரைகள் பகுப்பு:சீனாவில் உள்ள ஆறுகள்
கொலின்ஸ்
கப்டன் கொலின்ஸ் (12/05/1969 - 10/07/1990; நறுவிலிக்குளம், மன்னார்) எனும் இயக்கப்பெயர் கொண்ட பர்ணாந்து சில்வஸ்டார் தமிழீழ விடுதலைப் புலிகளில் ஒரு முக்கிய உறுப்பினராக இருந்தவர்.
மேற்கோள்கள்
பகுப்பு:விடுதலைப் புலிகளின் போராளிகள் பகுப்பு:மன்னார் மாவட்ட நபர்கள்
அலி சினா
அலி சினா (Ali Sina) என்பவர் ஒரு ஈரானிய முன்னாள் முஸ்லீம். இஸ்லாமை வலுவாக விமர்சிக்கும் ஒரு விமர்சகராக செயல்படுகிறார். முன்னாள் முஸ்லீம்களுக்கான ஃபெய்த் ஃபிரீடம் இண்டர் நேசனல்  என்ற அமைப்பின் நிறுவனர் ஆவார்.
பின்னணி
இவர் ஈரானில் பிறந்து வளர்ந்தவர். பாக்கித்தான் மற்றும் இத்தாலியில் படித்தவர், இப்போது கனடாவில் வாழ்பவர். இஸ்லாம் பற்றி இவர் 1990 களில் மக்களிடையே விவாதத்தைத் தொடங்கினார். ஜெருசலேம் போஸ்ட் இதழ் வழியாக தன்கருத்துகளைக் கூறினார். ஜிகாத் என்று சில வெறிபிடித்த முஸ்லிம்களால் காட்டப்படும் சகிப்பின்மைக்கு குரான் போன்ற இஸ்லாமிய நூல்களே அடித்தளமாக இருப்பதாக கருதுகிறார். சினாவைப்பற்றி ஜெருசலம் போஸ்ட் என்ற இதழ் ''சினா நடத்திவரும் பெய்த் பிரீடம் என்ற ஒரு இணையதளத்தில் தன்னைப்பற்றி - - இஸ்லாமின் மிகப்பெரிய எதிர்ப்பு பெற்ற உயிரோடு உள்ள நபர் தானே என்கிறார். அவரது அண்மைய புத்தகம் முகம்மதுவை பற்றி அறிவோம், என்ற பெயரில் முகமது நபியின் உளவியல் வாழ்க்கை வரலாற்றை நூலாக எழுதியுள்ளார். இதில் முகமது நபி மனக் கோளாறுகளால்,  தொடர்ந்து அவதிப்பட்டவர் அவை  தற்காதல் ஆளுமைக் கோளாறு, பக்க மூளை வலிப்பு, ஆக்ரமிப்பு எண்ணக்-கட்டாயச் செயல்  போன்ற இந்தக் கோளாறுகள் முகமது நபிக்கு இருந்ததாக அவர் கூறுகிறார்" என்று எழுதியுள்ளது.
சினா Faithfreedom.org என்ற வலை தளம் மூலமாக, முகமதுவின் நடவடிக்கை குறிப்புகளை பட்டியலிட்டு, முகமது  ஒரு தற்காதலர், misogynist, கற்பழிப்புகளை செய்தவர், சின்னஞ்சிறு குழந்தையை தன் காம இச்சைக்கு பயன்படுத்தியவர், காமுகர், மக்களை கும்பல் கும்பலாக கொன்றவர், ஒரு வழிபாட்டுத் தலைவர்,  திட்டமிட்ட கொலைகாரர்,  பயங்கரவாதி, வெறிகோண்ட மனிதர், வழிப்பறி கொள்ளைக்காரர் என குறிப்பிட்டு,  அவரது குற்றச்சாட்டுகள் பொய் என நிரூபிக்கும் எவருக்கும் $ 50,000 பரிசாக வழங்கப்படும் என்று அறிவித்துள்ளார்.
அக்டோபர் 2010 அன்று ஜெர்மனியில் சுதந்திரக் கட்சியின் தொடக்க நாளின் போது நெதர்லாந்தின் மூன்றாவது பெரிய கட்சியின் தலைவரான கிரீட் வைல்டர்ஸ் தனது உரையில், அலி சினா, கனடாவில் வசிக்கும் ஒரு ஈரானிய இஸ்லாமிய எதிர்பாளர், ஒரு பொன் விதி உள்ளது என்று சுட்டி அது ஒவ்வொரு மதத்தின் இதயமாக அமைந்துள்ளது அது நம்மை பிறர் எவ்வாறு நடத்தவேண்டும் என்று விரும்புகிறோமோ, அவ்வாறே பிறரை நாம் நடத்தவேண்டும் என்பதாகும். இஸ்லாமியம் இவ்வாறு நடந்து கொள்வதில்லை தங்க விதியை பின்பற்றுவதில்லை. தங்களுடைய உரிமையை கேட்கும் ஆனால் பிறருக்கு அதை தருவதில்லை. இதுவே இஸ்லாமை தான் எதிர்க்கக் காரணம் என்கிறார் அலிசினா. மேலும் இஸ்லாம் ஒரு மதம் இல்லை, ஆனால் அது மதம் என்ற புனைவில் உள்ள ஏகாதிபத்தியம் மற்றும் ஆதிக்கத்தின் ஒரு அரசியல் சித்தாந்தம். இதனாலேயே அது வன்முறையாளர்களை ஈர்க்கிறது என்கிறார்" ’”
திரைப்படத்துறையில்
முகம்மதுவின் வாழ்க்கை வரலாற்றினை எடுக்கும் திரைப்படத்தில் அலிசீனாவும் பங்களித்து வருவதாக 25 செப்டம்பர் 2012 அன்று லாஸ் ஏஞ்செல்ஸ் டைம்ஸ் செய்தி வெளியிட்டிருந்தது.
சீர்திருத்த இஸ்லாமியம்
சீர்திருத்த இஸ்லாம் என்பது சாத்தியமற்றது. இதை பிற மதங்களை சீர்திருத்தியதுபோல் சீர்திருத்த இயலாது என்கிறார்.
குறிப்புகள்
பகுப்பு:ஈரானிய நபர்கள் பகுப்பு:கனடாவில் குடியேறியவர்கள் பகுப்பு:வாழும் நபர்கள் பகுப்பு:இசுலாம் பற்றிய விமர்சனங்கள்
சாத்புரா தேசியப் பூங்கா
சாத்புரா தேசியப் பூங்கா (ஆங்கிலம்: Satpura National Park) இந்தியாவின் மத்தியப் பிரதேசம் மாநிலத்தில் ஹோஸன்காபாத் மாவட்டத்தில் அமைந்துள்ளது. இங்குள்ள சாத்புரா மலைத் தொடர்கள் என்ற பெயரிலிருந்து இதற்கு சாத்புரா தேசியப் பூங்கா என்று பெயர் சூட்டப்பட்டது. இந்த தேசியப் பூங்காவின் மொத்தப் பரப்பளவு 524 சதுர கிலோமீட்டர்கள் ஆகும். இந்தப் பூங்கா போரி வனவிலங்குகள் காப்பகம் மற்றும் பாஞ்ச்மார்த்தி வனவிலங்குகள் காப்பகம் ஆகியவற்றையும் உள்ளடக்கியது. இவை அனைத்தும் சேர்த்து மொத்தம் 1427 சதுர கிலோமீட்டர்கள் பரப்பளவு கொண்டது. இந்த தேசியப் பூங்காவானது 1981 ஆம் ஆண்டு உருவாக்கப்பட்டது. இந்தப் பூங்காவானது கடல் மட்டத்தில் இருந்து 300 முதல் 1352 மீட்டர்கள் உயரம் உடையது. இதன் அருகில் உள்ள நகரம் பாஞ்ச்மார்த்தி ஆகும். அருகில் உள்ள தொடர்வண்டி நிலையம் பிபாரியா ஆகும். இந்தப் பூங்கா பல்லுயிர்ப் பெருக்க பூங்காவாக விளங்குகிறது. இங்கு புலிகள், சிறுத்தைகள், கடமான்கள், புள்ளி மான்கள், நாற்கொம்பு மான்கள், இந்தியச் சிறுமான்கள், கடமாக்கள், காட்டுப்பன்றிகள், கரடிகள், புல்வாய்கள், நரிகள், முள்ளம்பன்றிகள் மற்றும் இந்திய மலை அணில்கள் போன்றவை அதிக அளவில் காணப்படுகின்றன. இந்தப் பூங்காவில் மூலிகைத் தாவரங்கள், புற்கள் மற்றும் மூங்கில்கள் காணப்படுகின்றன.''
உலகப் பாரம்பரியக் களம்
யுனெஸ்கோ நிறுவனம் சூலை 2021-இல் இந்தியாவின் ஆறு பண்பாட்டு களங்களை உத்தேச உலகப் பாரம்பரியக் களங்களாக தேர்வு  செய்துள்ளது. அதில் சாத்புரா தேசியப் பூங்கா ஒன்றாகும்.
மேற்கோள்கள்
பகுப்பு:உலகப் பாரம்பரியக் களங்கள்
பகுப்பு:இந்தியாவில் உள்ள உலக பாரம்பரியக் களங்கள்
பகுப்பு:இந்திய தேசியப் பூங்காக்கள் பகுப்பு:மத்தியப் பிரதேசம்
வகுஎண் சார்பு
எண்கோட்பாட்டில் வகுஎண் சார்பு (divisor function) என்பது ஒரு முழு எண்ணின் வகுஎண்களோடு தொடர்புடைய எண்கணிதச் சார்பு ஆகும் ரீமன் இசீட்டா சார்பியம் மீதான தொடர்புகள் உட்பட்ட பல முற்றொருமைகளில் இச்சார்பு பயன்படுத்தப்பட்டுள்ளது. [பல முக்கியமான சமானங்களையும் முற்றொருமைகளயும் கணிதவியலில் கண்டுபிடித்த இந்தியக் கணிதவியலாளர் இராமானுசன் வகுஎண் சார்பு குறித்தும் ஆய்வு செய்துள்ளார். அதுகுறித்த விவரங்கள் இராமானுசன் கூட்டு கட்டுரையில் தரப்பட்டுள்ளது.
வரையறை
ஒரு சிக்கலெண் x இன் நேர் வகுஎண்கள் கூட்டுச் சார்பு (sum of positive divisors function) σx(n) என்பது, n இன் நேர் வகுஎண்களின் x ஆவது அடுக்குகளின் கூட்டுத்தொகையாக வரையறுக்கப்படுகிறது.
இச்சார்பினை கீழுள்ளவாறு எழுதலாம்:
x = 0 எனும்போது கிடைக்கும் சார்பான σ0(n) என்பது வகுஎண்களின் எண்ணிக்கைச் சார்பு ஆகும். அதாவது σ0(n), n இன் வகுஎண்களின் எண்ணிக்கையைத் தருகிறது. d(n), ν(n), τ(n) (ஜெர்மானிய மொழியில் வகுஎண் என்பதற்கான சொல் Teiler) ஆகிய குறியீடுகளும் σ0(n) ஐக் குறிக்கப் பயன்படுத்தப்படுகின்றன. .
x = 1 ஆக இருக்கும்போது இச்சார்பானது சிக்மா சார்பு (sigma function) அல்லது வகுஎண்களின் கூட்டுச் சார்பு (sum-of-divisors function) எனப்படுகிறது. இக்குறியீட்டில் கீழொட்டு இல்லாமலும் எழுதலாம்:
n இன் தகு வகுஎண் கூட்டுச் சார்பு -s(n):
இது n நீங்கலான அதன் பிற வகுஎண்களின் கூட்டுத்தொகையைக் குறிக்கும் சார்பு ).
தகு வகுஎண் கூட்டுச் சார்பைத் தொடர்ந்து செயற்படுத்துவதன் மூலம் n இன் தகு வகுஎண்களின் கூட்டுத் தொடர்முறையைப் பெறலாம்.
எடுத்துக்காட்டு
12 இன் வகுஎண்களின் எண்ணிக்கைச் சார்பு σ0(12):
12 இன் தகு வகுஎண்களின் கூட்டுத்தொகை:
பண்புகள்
p ஒரு பகாஎண் எனில்,
r = ω(n) என்பது n இன் வெவ்வேறான பகாக் காரணிகளின் எண்ணிக்கை, pi - i ஆவது பகாகாரணி, n ஐ வகுக்கக்கூடிய வகுஎண் pi இன் அதிகபட்ச அடுக்கு ai எனில்:
இம்முடிவு கீழ்வரும் வாய்பாடுக்குச் சமானமானது:
x = 0 எனில் d(n) :
n இரண்டின் அடுக்காக இருக்குமானால் (n = 2^k):
தொடர்களில்
வகுஎண் சார்பைக் கொண்டுள்ள இரு டிரிழ்ச்லெட் தொடர்கள்:
இதிலிருந்து d(n) = σ0(n):
வகுஎண் சார்பைக் கொண்டுள்ள லாம்பெர்ட் தொடர்:
மேற்கோள்கள்
பகுப்பு:சார்புகளும் கோப்புகளும் பகுப்பு:வகுஎண் சார்பு
மேரி எலிட்
மேரி எலிட்  (Mary Allitt, பிறப்பு: நவம்பர் 1 1925), ஆத்திரேலிய பெண்கள் தேர்வுத் துடுப்பாட்ட அணியின்  அங்கத்தினர். இவர் 11 தேர்வுத் துடுப்பாட்டப் போட்டிகளில் கலந்து கொண்டுள்ளார். 1951 - 1963 ல், ஆத்திரேலிய பெண்கள் தேசிய அணி உறுப்பினராக தேர்வுத் துடுப்பாட்டப் போட்டிகளிலும் பங்குகொண்டார்.
எறையூர் (பெரம்பலூர்)
எறையூர் (Eraiyur) பெரம்பலூர் மாவட்டம் வேப்பந்தட்டை வட்டத்தில் அமைந்துள்ள ஒரு சிற்றூராகும்.
அமைவிடம்
எறையூர் திருச்சி – சென்னை தேசிய நெடுஞ்சாலையில் அமைந்துள்ளது. சின்னாறும், சின்னாறு அணையும் இவ்வூரில் அமைந்துள்ளது. மேலும் பெரம்பலூர் சர்க்கரை ஆலையும் இவ்வூரில் அமைந்துள்ளது. ,
எல்லைகள்
மேற்கே தேவையூர், கிழக்கே பெருமத்தூர், வடக்கே திருமாந்துரை, தெற்கே மங்கலமேடும் எல்லைகளாக அமைந்துள்ளது.
ஆதாரஙகள்
பகுப்பு:பெரம்பலூர் மாவட்டத்திலுள்ள கிராமங்கள்
மாம்பழ ஆரஞ்சு
thumb|200x200px| மாம்பழ ஆரஞ்சு கிராமத்தில் உள்ள தபால் நிலையம் thumb|263x263px| மாங்கோரேஞ் கிராமம் மாம்பழ ஆரஞ்சு (Mango Orange) என்பது அதிகாரப்பூர்வமாக 'மாங்கோரேஞ்ச்' என்று உச்சரிக்கப்படுகிறது. இது இந்தியாவின் தமிழ்நாட்டின் நீலகிரி மாவட்டத்தில் உள்ள ஒரு சிறிய கிராமமாகும். இந்த கிராமம் தேயிலைத் தோட்டங்களால் சூழ்ந்து காணப்படுகிறது. பெரும்பாலான கிராம மக்கள் தேயிலைத் தோட்டங்களில் வேலை செய்கிறார்கள். இப்பகுதியில் ஓரிரு பள்ளிகள், தேவாலயங்கள் மற்றும் மசூதிகள் உள்ளன.
வரலாறு
பத்தொன்பதாம் நூற்றாண்டில், இலண்டனை தளமாகக் கொண்ட ஒரு சுரங்க நிறுவனம் இந்த கிராமத்தில் ஓர் நகரத்தை உருவாக்கியது. இதன் ஒருபகுதியாகக் கிறித்துவ தேவாலயம் மற்றும் பந்தய மைதானமும் கட்டப்பட்டது. சுரங்கத்திற்கான வாய்ப்பு இல்லாமல் போனபோது, பிரித்தானிய முதலீட்டாளர்கள் தோட்டத் தொழிலுக்கு மாறினார்கள். காபி மற்றும் தேயிலைத் தோட்டங்கள் மிகப்பெரிய அளவில் உருவாக்கப்பட்டன. பல ஐரோப்பியர்கள் இங்குக் குடியேறி இப்பணியை மேற்பார்வையிட்டனர். மலபார் பகுதியைச் சேர்ந்த ஏராளமான இந்தியர்கள் தோட்டங்களில் பணிபுரிந்தனர்.
மக்கள்தொகை
தற்போது, முழு கிராமமும் தமிழ்நாடு தேயிலைத் தோட்டக் கழகம் (டாண்டீ), ஆர்பிஜி குழுமத்தின் ஹாரிசன்ஸ் மலையாளம் நிறுவனம் மற்றும் முருகப்பா குழுமத்தின் பாரி விவசாய தொழிற்சாலை நிறுவனத்தின் தேயிலைத் தோட்டங்கள் நிறைந்துள்ளது. இக்கிராமம் பனிய, குறும்ப, காட்டு நாயக்கர் போன்ற பழங்குடியின மக்களின் புனிதமான இடமாகும். இன்று இக்கிராமத்தின் மக்கள் தொகை புலம்பெயர்ந்த இலங்கைத் தமிழர்கள், கவுடாக்கள் மற்றும் கேரள முசுலிம்களால் நிறைந்து காணப்படுகிறது. பழங்குடியின மக்களால் நடத்தப்படும் சிறிய அளவிலான தங்கச் சுரங்க நடவடிக்கைகளும் இங்குப் பிரபலமானது. thumb| இந்தியாவின் மாம்பழ ஆரஞ்சு கிராமத்தில் உள்ள ஒரு தர்கா
யானை தாக்குதல்கள்
2016ஆம் ஆண்டில், யானைத் தாக்குதல்களால் தொடர்ச்சியான மரணங்கள் காரணமாக மாம்பழ ஆரஞ்சு கிராமம் தேசிய அளவில் கவனத்தினை ஈர்த்தது.
மரபணு தொகுப்பு தோட்டம்
2424 ஏக்கர் பரப்பளவைக் கொண்ட நாடுகானி சந்திப்பில் உள்ள வெப்பமண்டல மரபணுக் குளம், 47,000 வகையான தாவரங்களைக் கொண்டுள்ளது. மேலும் இங்குப் பட்டாம்பூச்சிகளின் அருங்காட்சியகமும் உள்ளது. தங்குமிடம், மற்றும் மலையேற்ற வசதிகளும் இங்கு உள்ளது.
வெளி இணைப்புகள்
பகுப்பு:நீலகிரி மாவட்டத்திலுள்ள ஊர்களும் நகரங்களும் பகுப்பு:Coordinates on Wikidata
ஆஃப்டன் இசுமித்து
ஆஃப்டன் இசுமித்து (Afton Smith), ஓர் அமெரிக்கத் திரைப்பட நடிகையும், எழுத்தாளரும் ஆவார். இவர் நியூ யார்க்கில் பிறந்தார். ஜார்ஜ் ஆப் த ஜங்கிள், எ ரீசன் டொ பிலிவ், லெஸ் தன் சீரோ ஆகிய திரைப்படங்களில் நடித்துள்ளார். இவர் ஹாலிவுட் பிக்ஸ் த கிலாசிக்ஸ் என்ற நூலையும் எழுதியுள்ளார்.
வெளியிணைப்புகள்
பகுப்பு:1967 பிறப்புகள் பகுப்பு:அமெரிக்க எழுத்தாளர்கள் பகுப்பு:அமெரிக்க நாடக நடிகர்கள் பகுப்பு:வாழும் நபர்கள்
சோழகன்குடிக்காடு
என்பது இந்தியாவின் தமிழ்நாடு மாநிலத்தில் அமைந்துள்ள தஞ்சாவூர் மாவட்டத்தில் ஒரத்தநாடு வட்டத்திற்கு உட்பட்ட கிராமம்.
அரசியல்
இது பாராளுமன்றத் தேர்தலுக்கு தஞ்சாவூர் மக்களவைத் தொகுதியிலும், தமிழக சட்டமன்றத் தேர்தலுக்கு ஒரத்தநாடு சட்டமன்றத் தொகுதியிலும் சேர்க்கப்பட்டுள்ளது.
ஆதாரங்கள்
பகுப்பு:தஞ்சாவூர் மாவட்டத்திலுள்ள கிராமங்கள்
வௌதா கண்காட்சி
வௌதா கண்காட்சி (Vautha fair) என்பது குஜராத்தில் நடைபெறும் முக்கிய திருவிழாக்களில் ஒன்று. வௌதா அகமதாபாது மாவட்டத்தின் தோல்கா வட்டம் மற்றும் கேதா மாவட்டத்தின் மாதர் வட்டத்தின் எல்லையில் அமைந்துள்ளது. அகமதாபாது மாவட்டத்தில் நடைபெறும் வௌதா கண்காட்சி மிகப்பெரிய கண்காட்சியாகும்.
நடைபெறுமிடம்
இந்தியாவின் குஜராத்தில் உள்ள அகமதாபாத்தில் உள்ள தோல்கா வட்டத்தில் உள்ள வௌத்தா கிராமத்தில் வௌதா கண்காட்சி நடைபெறுகிறது. இக்கண்காட்சி நடக்கும் இடம் சப்தசங்கம் எனப்படும் ஏழு ஆறுகள் சங்கமிக்கும் இடமாகும். ஆனால் இங்கு, சபர்மதி மற்றும் வத்ரக் ஆறுகள் மட்டுமே சந்திக்கின்றன. இந்த இரண்டு ஆறுகளும் வௌதாவிற்கு முன்னரே ஹத்மதி ஆற்றினை சபர்மதியிலும், காரி, மெஷ்வோ, மஜாம் மற்றும் ஷேதி ஆறுகளை வத்ராக்கிலும் சந்திக்கின்றன. எனவே இங்கு ஏழு நதிகள் சங்கமமாகின்றன எனக் கருதப்படுகிறது.
நேரம்
கார்த்திகை சுத் ஏகாதசி முதல் கார்த்திகை சுத் பூர்ணிமா (தேவ் தீபாவளி) வரை இந்த கண்காட்சி நடைபெறுகிறது.
வரலாறு
குசராத்தின் மையத்தில் உள்ள இந்த இடத்தின் முக்கியத்துவம் புராணங்களில் கூறப்பட்டுள்ளது. மகாபாரதத்தில் உள்ள விராட்நகர், இப்போது தோல்காவில் உள்ளது. இங்குப் பாண்டவர்கள் பதின்மூன்று ஆண்டுகள் நீண்ட வனவாசத்திற்குத் தலைமறைவு வாழ்க்கை (அஞ்ஞாத வாசம்) செல்லும் முன்னர் தங்கினர். வலது|thumb| வௌத்தா - கிராமத்திற்கு அருகே சபர்மதி ஆற்றின் காட்சி உலகம் முழுவதும் பயணம் செய்யும் சிவனின் மூத்த மகனான கார்த்திகை சுவாமி, கார்த்திகை பூர்ணிமாவின் புனிதத் திருவிழாவில் நீராட வருவார் என்று வௌத்தாவில் உள்ள இந்த பழமையான மகாதேவரின் கோயிலைப் பற்றிப் பல புராணங்கள் உள்ளன. வௌத்தாவில் இன்றும் கார்த்திகையின் சரண்பாதுகா எனப்படும் கால் திண்டினை வழிபடுகின்றனர்.
முக்கியத்துவம்
கார்த்திகை பௌர்ணமி தினத்தன்று சப்த சங்கத்தில் நீராடுவது மிகவும் புனிதமானதாகக் கருதப்படுவதால், அன்றைய தினம் நீராடுவதன் மூலம் மக்கள் ஆன்மிகப் பேரின்பத்தை அடைகின்றனர். வௌத்தாவின் இந்த கண்காட்சியில் பல சிறிய மற்றும் பெரிய கடைகள், பொழுதுபோக்கு நிலையங்கள், தள்ளுவண்டிக் கடைகள், குரங்காட்டி ( ஜக்லர் ), மாய வித்தைக்காரர்கள், கயிறு-நடனம், மற்றும் வித்தை உள்ளிட்ட பொழுதுபோக்கு அம்சங்களும் நிறைந்து காணப்படும். இரவில் பஜனை மண்டலி தவிர, வட்டப் பஞ்சாயத்து தோல்காவால் கலாச்சார நிகழ்ச்சிகளும் ஏற்பாடு செய்யப்படுகின்றன.
பால் மற்றும் நல்கந்தா பகுதி மக்களும் தாகூர், ராணா, தர்பார், கச்சியா படேல் ராஜ்புத் சாதியினரும் இங்கு இரண்டு மூன்று நாட்கள் முகாமிட்டுத் தங்கிச்செல்வர்.
கழுதை சந்தை
இந்த கண்காட்சியின் முக்கிய ஈர்ப்பு கழுதை சந்தை ஆகும். சிறந்த மற்றும் தரமான கழுதைகள் இங்கு விற்பனைக்குக் கொண்டு வரப்படுகின்றன, வன்சாரா சமூகத்தினர் நான்காயிரத்திற்கும் மேற்பட்ட கழுதைகளை இங்கு விற்பனைக்குக் கொண்டு வருகிறார்கள். வௌத்தா கண்காட்சியில் ஒட்டகங்களும் வியாபாரம் செய்யப்படுகின்றன. கழுதைகளின் கழுத்து மற்றும் பின்புறம் சிவப்பு, இளஞ்சிவப்பு மற்றும் ஆரஞ்சு வண்ணம் பூசப்பட்டும்.
மேற்கோள்கள்
<references group="" responsive="1"> பகுப்பு:அகமதாபாத் மாவட்டம்
அலுமினியம் மாலிப்டேட்டு
அலுமினியம் மாலிப்டேட்டு (Aluminium molybdate) என்பது Al2(MoO4)3. என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். அறை வெப்பநிலையில் அலுமினியம் மாலிப்டேட்டின் படிக அமைப்பை நியூட்ரான் அலைவளைவு தரவுகளில் இருந்து கண்டறிந்து தெளிவு பெறலாம். அணு கட்டமைப்பு காணப்பட வேண்டிய பொருளின் தூளை குறிப்பிட்ட நேரத்திற்கு வெப்ப அல்லது குளிர் நியூட்ரான் கற்றையின் பாதையில் தூவுதல் அல்லது பறக்கச் செய்தல் மூலம் அலைவளைவு தரவுகளைப் பெறுகிறார்கள். இத்தரவுகள் மூலம் கட்டமைப்பு உறுதி செய்யப்படுகிறது. ஏ=15.3803(9)Å, பி= 9.0443(1) Å, சி= 17.888(1) Å, β = 125.382(3)° மற்றும் பீ21/ஏ என்ற இடக்குழுத் தரவுகளுடன் அலுமினியம் மாலிப்டேட்டு ஒற்றைச்சரிவுமுறையில் படிகமாகியுள்ளது, பெர்ரிக் மாலிப்டேட்டு மற்றும் குரோமியம் மாலிப்டேட்டுகளின் கட்டமைப்பை ஒத்த கட்டமைப்பை அலுமினியம் மாலிடேட்டும் கொண்டுள்ளது.
புற இணைப்புகள்
பகுப்பு:மாலிப்டினச் சேர்மங்கள் பகுப்பு:மாலிப்டேட்டுகள் பகுப்பு:அலுமினியம் சேர்மங்கள்
வள்ளண்மை
வள்ளண்மையைக் குறிக்கும் சொற்கள் பல உள்ளன.
அடிக்குறிப்பு
பகுப்பு:சொல்விளக்கம்
இணைகர விதி
கணிதத்தின் மிக எளிய இணைகர விதி (parallelogram law) (also called the parallelogram identity) அடிப்படை வடிவவியலில் அமைந்துள்ளது. ஒரு இணைகரத்தின் நான்கு பக்க நீளங்களின் வர்க்கங்களின் கூட்டுத்தொகை அவ்விணைகரத்தின் இரு மூலைவிட்ட நீளங்களின் கூட்டுத்தொகைக்குச் சமமானதென இவ்விதி கூறுகிறது. AB, BC, CD, DA இணைகரத்தின் நான்கு பக்கங்கள்.யூக்ளீடிய வடிவவியலில் இணைகரத்தின் எதிரெதிர் பக்க நீளங்கள் சமமென்பதால், AB = CD, BC = DA. எனவே இணைகர விதியின் கூற்று:
இணைகரம் ஒரு செவ்வகமாக இருந்தால் மூலைவிட்டங்களின் நீளங்கள் சமம். அதாவது, AC = BD. இதனால் செவ்வகத்தில் இவ்விதி பித்தேகோரசு தேற்றமாக அமைகிறது:
பக்கங்களெதுவும் சமமில்லாத பொதுவான நாற்கரத்திற்கு,
ஒரு இணைகரத்தின் மூலைவிட்டங்கள் ஒன்றையொன்று இருசம பாகங்களாக வெட்டும் என்பதால், இணைகரத்தில் x = 0 ஆகவும் எதிரெதிர் இணைபக்க நீளங்கள் சமமாகவும் இருக்குமென்பதால்  நாற்கரத்திற்கான மேலுள்ள முடிவானது இணைகர விதியாகச் சுருங்கும்.
நிறுவல்
வலப்பக்கப் படத்திலுள்ள இணைகரத்தில், AD=BC=a, AB=DC=b, ∠BAD = α என எடுத்துக்கொள்ளப்படுகிறது. முக்கோணம் ΔBAD இல் கோசைன் விதியைப் பயன்படுத்தக் கிடைப்பது: ஒரு இணைகரத்தில் அடுத்துள்ள கோணங்கள் the law of cosines in triangle முக்கோணம் ΔADC இல் கோசைன் விதியைப் பயன்படுத்த:
முக்கோணவியல் முற்றொருமையான என்பதையும் பயன்படுத்த:
இரண்டையும் கூட்டக் கிடைப்பது:
தரவு ஈட்டல்
தரவு ஈட்டல் என்பது ஆங்கிலத்தில் Data Acquisition என்பதை குறிக்கும். தரவு ஈட்டல் என்பது  பருப்பொருள் நிலைமையில்  உள்ள சூழ்நிலையில் இருந்து தேவையான மாதிரி சமிக்ஞைகளை எண்ணிம எண் மதிப்புகளாக மாற்றி கணினியில் பயன்படுத்தும் அளவிற்கு கொண்டு வருவதாகும். பொதுவாக தரவு ஈட்டல் அமைப்புக்கள் ஒப்புமைக் குறிகையிலிருந்து எண்ணிலக்கச் சைகையாக மாற்றி செயல்படுத்தும் அமைப்பாக உள்ளது.
மேற்கோள்கள்
பகுப்பு:தரவு
அதலை
அதலை (Momordica cymbalaria) என்பது பாகலுடன் நெருங்கிய மரபுவழித் தொடர்பு கொண்ட ஒரு கொடி இனமாகும். இதன் வேறு அறிவியற் பெயர்கள்: Luffa tuberosa, Momordica tuberosa ஆகியன. அதலைக்காய் தமிழ் நாட்டிலும் இந்தியாவின் பிற தென் மாநிலங்களில் மகாராட்டிரத்திலும், கருநாடகத்திலும், ஆந்திராவிலும் காணப்படுகிறது. பாகற்காய்களைப் போலவே கசப்பான சுவை கொண்ட அதலைக்காய்கள் உடல்நலத்துக்கு உதவும் பல மருத்துவத் திறன்களைக் கொண்டுள்ளன. குறிப்பாக நீரிழிவு, குடற்புழு போன்ற இடர்களுக்கு மருந்தாகப் பயன்படுகின்றன. சில வேளைகளில் கருக்கலைப்புக்கும் இவற்றைப் பயன்படுத்துகின்றனர்.
செடி அமைப்பு
thumb|left|[[இந்திய ரூபாய்|இந்திய உருவா நாணயத்தை ஒத்த அளவில் ஓர் அதலைக்காய்]] அதலைச்செடிகள் பொதுவாகத் தரையில் படர்பவை. சிலவேளைகளில் வயல்வரப்புகளில் இவற்றை வளர்க்கும்போது வேறு செடிகளிலோ கொம்புகளிலோ பற்றிப்படர்கின்றன. பல ஆண்டுகள் வாழும் இச்செடி ஒவ்வோர் ஆண்டும் வறட்சிக்காலத்தில் காய்ந்து விழுந்துவிட்டாலும் மண்ணுக்கடியிலிருக்கும் இதன் கிழங்கு உயிருடன் இருக்கும். இக்கொடியின் இலைகளின் அடிப்பகுதி இதயவடிவாகவும் (chordate), எஞ்சிய பகுதி ஒருபுறம் சாய்ந்தோ (oblicular), சிறுநீரக வடிவிலோ (reniform) இருக்கும். ஒரே கொடியில் ஆண்-பெண் பூக்கள் தனித்தனியே இருக்கும். ஐந்து முதல் முப்பது மி.மீ. நீளம் வரை உள்ள ஒவ்வொரு ஆண் மலர்த்தார்த் தண்டிலும் (peduncle) இரண்டு முதல் ஐந்து மலர்கள் வரை இருக்கின்றன. பூந்தார்கள் இழைவடிவாகவும் (filiform), மென்மயிர்ப்படர்ந்து பூவடிச்செதில்களில்லாமலும் இருக்கின்றன. மலர்கள் மெல்லிய மஞ்சள் நிறத்தில் நுனிவளர் தார் அமைப்பில் (racemose) இருக்கின்றன. ஒவ்வோர் ஆண்மலரிலும் இரண்டு மகரந்த உறுப்புகள் இருக்கின்றன. பெண் மலர்த்தார் 28 மி.மீ. நீளத்தில் ஒரே ஒரு மலரைத் தாங்கி நிற்கும். காய்கள் 20-25 மி.மீ. நீளம் வரை இருக்கின்றன. காய்களின் கரும்பச்சை நிறப் புறத்தோலில் எட்டு நுண்ணிய வரைகள் இருக்கும். விதைகள் நீளவாக்கில் 4.6 மி.மீ. அளவில் முட்டை வடிவில் வழுவழுப்பாகவும் பளிச்சென்றும் இருக்கின்றன.
வளர் பருவம்
இக்கொடி பெரும்பாலும் தானாக வளர்வது. இதை முறையாகப் பயிரிட்டு வளர்க்காவிட்டாலும் மற்ற பயிர்கள் விளையும் வயல்களின் வரப்புகளில் இவை வளர்வதை ஊக்குவிப்பர். இக்கொடிகள் பொதுவாக ஐப்பசியில் பூத்து, கார்த்திகை, மார்கழியில் காய்த்து, தைத்திருநாளுக்கு முன் அறுவடை செய்யப்படுகின்றன.
மருத்துவத் திறம்
தமிழகத்தின் தென் மாவட்டங்களிலும் அதலை விளையும் பிற பகுதிகளிலும் நெடுங்காலமாக நீரிழிவு, குடற்புழு போன்றவற்றுக்கான நாட்டுமருந்தாகவும், சில வேளைகளில் கருக்கலைப்புக்கும் அதலைக்காய்களைப் பயன்படுத்தி வந்துள்ளனர். மருந்தாய்வர்கள் இவற்றைக் கொண்டு மாந்தரிலும் பிற விலங்குகளிலும் ஆய்வு செய்துள்ளனர். நீரில் கரைத்த அதலைக்காய்கள் நீரிழிவுக்கு ஆட்பட்ட முயல்களின் குருதியில் இருந்த குளுக்கோசின் அளவைக் குறைப்பதாக அறியப்பட்டுள்ளது. இச்செடிகளின் கிழங்குகளை அரைத்து எத்தனாலில் கரைத்து எலிகளுக்குப் புகட்டியபோது இதயத்தில் குருதிக்குழாய் அடைப்புகளின் போது ஏற்படும் திசு இறப்பைக் குறைப்பதாகவும் அறிந்துள்ளனர். கார்பன் டெட்ரா குளோரைடினாலும் பாராசிட்டமாலினாலும் விளையும் கல்லீரல் பாதிப்பையும் இவை தடுக்க உதவுகின்றன என்று அறியப்பட்டுள்ளது.
இவற்றின் இலைகளில் இருந்து பெறப்பட்ட மருந்து யானைக்கால் நோய்|யானைக்கால் நோயை உண்டாக்கும் கியூலெக்சு வகை கொசுக்களை எதிர்க்கவல்லது என்றும் அறிந்துள்ளனர்.
வெளி இணைப்புகள்
பகுப்பு:தமிழர் உணவுகள் பகுப்பு:கீழை நாட்டு வெப்பப்பகுதிக் கொடிகளின் பேரினம் பகுப்பு:இந்தியாவின் உயிரினவளம் பகுப்பு:இந்தியத் தாவரங்கள்
கிரிகோரைட்டு
கிரிகோரைட்டு (Gregoryite) என்பது பொட்டாசியம் மற்றும் சோடியம் அதிக அளவில் காணப்படக்கூடிய நீரற்ற கார்பனேட்டு கனிமம் ஆகும். இதன் வேதி வாய்ப்பாடு (Na2,K2,Ca)CO3 ஆகும். இது இயற்கையில் ஓல் டோய்னியோ லெங்கை எரிமலைக் குழம்பில் காணப்படும் நேட்ரோகார்பனாடைட்டில் காணப்படும் இரு முக்கியக் கூறுகளில் ஒன்றாகும். அந்த மற்றொரு கனிமம் நையிரெரெய்ட்டே ஆகும்.
இதன் நீரற்ற தன்மையின் காரணமாக, கிரிகோரைட்டு சுற்றுப்புறத்துடன் விரைந்து வினைப்பட்டு மிக அடர் தன்மையுள்ள கற்குழம்பாக மாறி பின்னர் சில மணி நேரங்களிலேயே ஒரு வெண்ணிறத் திண்மமாக மாறுகிறது.
கிரிகோரைட்டானது 1980 ஆம் ஆண்டில் முதன்முதலாக பிரித்தானிய மண்ணியலாளர் மற்றும் எழுத்தாளர் ஜான் வால்டர் கிரெகோரியால் (1864–1932) கிழக்கு ஆப்பிரிக்க ரிஃப்ட்டு பள்ளத்தாக்கில் ஆய்வு மேற்கொண்ட போது குறிப்பிடப்பட்டது. இது நையிரெரெய்ட்டே, அலபன்டைட்டு, பாறை உப்பு, சில்வைட்டு, புளோரைட்டு மற்றும் கால்சைட்டு ஆகியவற்றுடன் சேர்ந்தே காணப்படுகிறது.
மேற்கோள்கள்
பகுப்பு:கனிமங்கள் பகுப்பு:கார்பனேட்டு கனிமங்கள்
பொதிகை அதிவிரைவு வண்டி
பொதிகை அதிவிரைவுத் தொடருந்து என்பது இந்திய தென்னக இரயில்வே கீழ் இயங்கும் ஒரு தொடர்வண்டி. இது சென்னை எழும்பூர் இல் தொடங்கி செங்கோட்டை (நகரம்) வரை செல்லும். இவ்வண்டி சென்னையிலிருந்து செங்கோட்டை வரும்போது 12661 என்ற எண்ணுடனும் அதேசமயம் மறுமார்க்கத்தில் செங்கோட்டையிலிருந்து சென்னை எழும்பூர் வரும்போது 12662 என்ற எண்ணுடனும் வரும். தென்காசி வரை மட்டும் இயங்கி வந்த இவ்வண்டி 2008ஆம் ஆண்டு செங்கோட்டை வரை நீட்டிக்கப்பட்டது.
வண்டி எண் 12661 தினசரி சென்னை எழும்பூரில் இருந்து தினமும் 20:40 மணிக்கு புறப்பட்டு செங்கோட்டை நோக்கி செல்ல தொடங்குகிறது, அதே சமயத்தில் மறு மார்க்கத்தில் வண்டி எண் 12662, செங்கோட்டையிலிருந்து இருந்து புறப்பட்டு சென்னைக்கு 05:40 மணிக்கு செல்கிறது.
இரயில் பெட்டி அமைப்பு
இந்த வண்டியில் 22 பெட்டிகள் உள்ளன
இதனுடைய அதிவேகம் 120 km/h. இது 2018 முதல் புதிய நவீன LHB பெட்டிகளுடன் இயங்குகிறது
சுழலிருப்பு
சென்னை எழும்பூர் ➡ திண்டுக்கல் சந்திப்பு
திண்டுக்கல் சந்திப்பு ➡ செங்கோட்டை
புற இணைப்புகள்
பகுப்பு:தென்னக இரயில்வே தொடர்வண்டிகள் பகுப்பு:தமிழகத்தில் தொடருந்து போக்குவரத்து பகுப்பு:சென்னை போக்குவரத்து பகுப்பு:இந்திய விரைவுவண்டிகள்
ஹெட்ஜ் நிதி
ஹெட்ஜ் நிதி என்பது, நீண்டகாலத்திற்கு மட்டுமான முதலீட்டு நிதிகளை விட பரந்த அளவிலான முதலீடுகள் மற்றும் வர்த்தக நடவடிக்கைகளை மேற்கொள்கின்ற வரம்பிற்குட்பட்ட முதலீட்டாளர்களுக்கான முதலீட்டு நிதி என்பதுடன், பொதுவாக இதனுடைய முதலீட்டு நிர்வாகிக்கு செயல்திறன் கட்டணத்தை செலுத்துவதும் ஆகும். ஒவ்வொரு ஹெட்ஜ் நிதியும் அது மேற்கொள்ளும் முதலீட்டு வகைகள் மற்றும் முறைகளைத் தீர்மானிக்கின்ற தனதேயான முதலீட்டு வியூகங்களைக் கொண்டிருக்கிறது. ஒரு பிரிவாக உள்ள ஹெட்ஜ் நிதி பங்குகள், கடன் மற்றும் சரக்குகள் உள்ளிட்ட பரந்த அளவிலான முதலீடுகளில் முதலீடு செய்கிறது.
இந்தப் பெயர் குறிப்பிடுவதுபோல், பல்வேறுவிதமான முறைகளைப் பயன்படுத்தி செய்யப்படும் முதலீடுகளில், குறிப்பாக குறுகிய விற்பனை மற்றும் தருவிப்புகள் ஆகியவற்றில், இணைந்திருக்கும் சில அபாயங்களிலிருந்து தடுப்பதே ஹெட்ச் நிதிகள் ஆகும். குறிப்பாக குறுகிய விற்பனை மற்றும் தருவிப்புகள் ஆகியவற்றில். இருப்பினும் "ஹெட்ஜ் நிதி" என்ற பதம் அவற்றின் முதலீடுகளைப் பாதுகாக்காத சில குறிப்பிட்ட நிதிகளுக்கும் பொருந்துவதாக இருக்கிறது, குறிப்பிட்டுச் சொல்லவேண்டும் எனில், அவற்றின் முதலீடுகளிலிருந்து மறுபயனாக கிடைப்பவற்றை அதிகரிக்கும் எதிர்பார்ப்போடு, அபாயத்தை குறைப்பதற்கு பதிலாக அவற்றை அதிகரிக்கச் செய்யும் குறுகிய விற்பனை மற்றும் பிற "அபாய தவிர்ப்பு" முறைகளைப் பயன்படுத்தும் நிதிகளைக் குறிக்கிறது.
ஹெட்ஜ் நிதியின் மொத்த சொத்து மதிப்பு பல பில்லியன் டாலர்களுக்கு இருக்கலாம் என்பதுடன், இந்த நிதியின் நிகர சொத்து லீவரேஜின் காரணமாக இன்னும் வழக்கமான உயர்நிலையிலேயே இருக்கிறது. அதிக லாபமுள்ள தரநிலைகள் மற்றும் துன்புறுத்தும் கடனோடு தருவிப்புகளுக்குள்ளான வர்த்தகம் போன்ற சில குறிப்பிட்ட சிறப்புச் சந்தைகளில் ஆதிக்கம் செலுத்துகிறது.
வரலாறு
சமூகவியலாளர், எழுத்தாளர் மற்றும் நிதித்துறை பத்திரிக்கையாளரான ஆல்ஃபிரட் டபிள்யூ.ஜோன்ஸ் 1949 இல் முதல் ஹெட்ஜ் நிதியை உருவாக்கிய பெருமைக்குரியவராவார். தனிநபர் சொத்தினுடைய விலை மாறுபாடுகள் ஒட்டுமொத்த சந்தையின் காரணமாக ஏற்படும் ஆக்கக்கூறாகவும், சொத்தானது தாமாகவே நிகழ்த்திக்கொள்ளும் செயல்திறனின் காரணமாக ஏற்படும் ஆக்கக்கூறாகவும் பார்க்கப்படலாம் என்று கருதினார். ஒட்டுமொத்த சந்தை மாறுபாட்டின் விளைவையும் சமன்படுத்துவதற்கு, சந்தையைவிட சொத்து வலுவானதாக இருக்கும் என்று அவர் எதிர்பார்த்தவரினுடைய சொத்துக்களை வாங்கியும், சந்தையைவிட பலவீனமடையும் என்று எதிர்பார்த்த குறுகியகால சொத்துக்களை விற்பனை செய்தும் அவர் தன்னுடைய பங்குப் பட்டியலை சமன்செய்துகொண்டார். ஒட்டுமொத்த சந்தையின் காரணமாக ஏற்படும் விலை மாறுபாடுகள் தணிக்கப்படக்கூடியவை என்பதை அவர் கண்டார், ஏனென்றால், ஒட்டுமொத்த சந்தையும் அதிகரித்தால், குறுக்கப்பட்ட சொத்துக்களின் மீதான நஷ்டம் வாங்கப்பட்ட சொத்துக்களின் மீது கிடைக்கும் கூடுதல் லாபத்தினால் தணிக்கப்படும். ஒட்டுமொத்த சந்தை மாறுபாடுகளின் காரணமாக ஏற்படும் அபாயத்தின் ஒரு பகுதி 'தவிர்க்கப்படுகிறது' என்பதால் இது ஹெட்ஜ் நிதி ஆனது.
தொழில்துறை அளவு
மைய புள்ளிவிவரத்துறை இல்லாதது, ஹெட்ஜ் நிதிகளின் ஒற்றை வரையறையின்மை, மற்றும் இந்தத் துறையின் வேகமான வளர்ச்சி ஆகியவற்றின் காரணமாக தொழில்துறை அளவின் மதிப்பீடு பரவலாக மாறுபடுகிறது. அளவீட்டின் ஒரு பொதுவான குறிப்பானாக, இந்த தொழில்துறை 2008 ஆம் ஆண்டு கோடையில் இது உச்சத்தில் இருந்தபோது ஏறத்தாழ 2.5 மில்லியன் அமெரிக்க டாலர்களை இது கையாண்டிருக்கலாம். இந்த கடன் துன்பம் வர்த்தக இழப்புக்கள் மற்றும் முதலீட்டாளர்களால் நிதிகளிலிருந்து சொத்துக்கள் திரும்பப்பெறப்பட்டது ஆகியவற்றின் கலவையான எதிர்விளைவால் இது சொத்துக்கள் நிர்வாகத்தின் கீழ் (ஏயுஎம்) வருவதற்கு காரணமாக அமைந்தது.
கட்டணங்கள்
ஒரு ஹெட்ஜ் நிதி நிர்வாகியானவர், நிர்வாக கட்டணம் மற்றும் செயல்திறன் கட்டணம் (ஊக்கத்தொகை கட்டணம் என்றும் அறியப்படுவது) ஆகிய இரண்டையும் நிதியிலிருந்து வகைமாதிரியாகப் பெற்றுக்கொள்வார். ஒரு வகைமாதிரியான மேலாளர் "2 மற்றும் 20" என்ற கட்டணத்தை வசூலிப்பார், இது ஒவ்வொரு ஆண்டும் மொத்த சொத்து மதிப்பில் 2 சதவிகித நிர்வாகக் கட்டணத்தையும், நிதியின் லாபத்தில் 20 சதவிகித செயல்திறன் கட்டணத்தையும் குறிக்கிறது.
நிர்வாகக் கட்டணங்கள்
மற்ற முதலீட்டு நிதிகளுடன், இந்த நிர்வாக கட்டணமானது நிதியின் மொத்த சொத்து மதிப்பின் சதவிகிதமாக கணக்கிடப்படுகிறது. நிர்வாகச் செலவுகள் வருடத்திற்கு, 2 சதவிகிதம் என்ற நிரந்தர அளவுடன் 1 சதவிகிதத்திலிருந்து 4 சதவிகிதம் வரை இருக்கிறது. நிர்வாகக் கட்டணங்கள் வழக்கமாக வருடாந்திர சதவிதமாக வெளிப்படுத்தப்படுகின்றன ஆனால் மாதாந்திரமாகவோ அல்லது காலாண்டு முறையிலோ கணக்கிடப்படுகின்றன.
நிர்வாகியின் செயல்பாட்டுச் செலவை சமாளிப்பதற்கான நிர்வாகச் செலவிற்கு பெரும்பாலான ஹெட்ஜ் நிதி நி்ர்வாகிகள் வழங்கும் தொழில் மாதிரிகள், ஊழியர்களின் போனஸிற்கான செயல்திறன் கட்டணத்தை விட்டுவிடுகின்றன. இருப்பினும், பெரிய நிதிகளில், நிர்வாகக் கட்டணங்கள் நிர்வாகியின் லாபத்தினுடைய குறிப்பிடத்தக்க பங்கினை உருவாக்கித் தருகின்றன.
செயல்திறன் கட்டணம்
செயல்திறன் கட்டணங்கள் (அல்லது "ஊக்கத்தொகை கட்டணங்கள்") ஹெட்ஜ் நிதியின் குணவியல்புகளைத் தீர்மானிப்பவற்றுள் ஒன்றாகும். நிர்வாகியின் செயல்திறன் கட்டணம் நிதியின் லாபங்களின் சதவிகிதத்தில் கணக்கிடப்படுகிறது, வழக்கமாக உறுதிப்படுத்தப்பட்ட அல்லது உறுதிப்படுத்தப்படாத லாபங்களிலிருந்து. லாபங்களை உருவாக்கிக்கொள்ள நிர்வாகிக்கு ஊக்கத்தொகை அளிப்பதன் மூலம், நேரடிக் கட்டணங்கள் செய்வதைக் காட்டிலும் செயல்திறன் கட்டணங்கள் நிர்வாகி மற்றும் முதலீட்டாளின் அக்கறைகள் மிக நெருக்கமாக ஒன்றுபடுகின்றன. பெரும்பாலான நிர்வாகிகளின் தொழில் மாதிரிகளில், செயல்திறன் கட்டணமானது ஊழியர்களின் போனஸ்களுக்காக பெரிய அளவிற்கு கிடைத்துவிடுகின்றன என்பதோடு இதனால் நன்றாக செயல்படும் மேலாளர்களுக்கு அதிகபட்ச அளவிற்கு பயன்தரக்கூடியதாகவும் இருக்கும். சில பதிப்பகங்கள் உயர்பதவியிலிருக்கும் ஹெட்ஜ் நிதி நிர்வாகிகளின் வருவாய்களுடைய வருடாந்திர மதிப்பீடுகளை பதிப்பித்திருக்கின்றன. வகைமாதிரியாக, ஹெட்ஜ் நிதிகள் செயல்திறன் கட்டணமாக வருவாயில் 20 சதவிகிதத்திற்கு விதிக்கின்றன. இருப்பினும், இந்த அளவு அதிக கட்டணம் விதிக்கும் மேலாளர்களையே பெரும்பாலும் குறிக்கிறது. உதாரணத்திற்கு ஸ்டீவன் கோஹனின் எஸ்ஏசி கேப்பிடல் பார்ட்னர்ஸ் 35 முதல் 50 சதவிகிதம் வரையிலான செயல்திறன் கட்டணங்களை விதிக்கிறது, ஜிம் சைமண்ஸின் மெடாலியன் ஃபண்ட் 45 சதவிகித செயல்திறன் கட்டணம் விதிக்கிறது.
செயல்திறன் கட்டணம் பலபேராலும் விமர்சிக்கப்பட்டுள்ளது, இதில் முதலீட்டாளர் வாரன் பஃபட்டும் ஒருவராவார், இவர் பங்கு இழப்பீட்டிற்கு எந்த ஒரு வாய்ப்பையும் வழங்காமல் லாபத்தில் பங்கேற்க நிர்வாகிகளை அனுமதிப்பதன் மூலம், செயல்திறன் கட்டணங்கள் உயர் அளவிலான நீண்டகால வருவாய்களை இலக்காக கொள்வதைக் காட்டிலும் அதிகப்படியான அபாயமுள்ள விஷயங்களை கையாள நிர்வாகிகளுக்கு ஊக்கத்தொகை வழங்குகிறது என்று கருதுகிறார். இந்தப் பிரச்சினையை கட்டுப்படுத்தும் முயற்சியில் கட்டணங்கள் வழக்கமாக உயர் குறியீ்ட்டு அலகால் வரம்பிற்குட்படுத்தப்பட்டன.
ஹெட்ஜ் நிதி ஆதாய அமைப்பு அதிகமும் கவர்ச்சியானதாக இருக்கையில் ஹெட்ஜ் நிதிகளை "... பிரத்யேகமான சொத்து வகையினமாக அல்லாமல் பிரத்யேகமான 'கட்டண முறையாக'" பார்ப்பதே சிறந்தது என்று நகைச்சுவையாக சொல்லப்படுவதுண்டு.
உயர் குறியீட்டு அலகு
ஒரு உயர் குறியீட்டு அலகு (அல்லது "நஷ்டம் மாற்றித்தரப்படுதல் நிபந்தனை") செயல்திறன் கட்டண கணக்கீட்டிற்கு தொடர்ச்சியாக பயன்படுத்தப்படுகிறது. நிதியானது முன்னதாக எட்டிய அதிகபட்ச மொத்த சொத்து மதிப்பிற்கும் அதிகமான நிதியின் மொத்த சொத்து மதிப்பில் (என்ஏவி) ஏற்படும் அதிகரிப்புகளில் மட்டுமே நிர்வாகி செயல்திறன் கட்டணத்தைப் பெறமுடியும் என்பதையே இது குறிக்கிறது. உதாரணத்திற்கு, ஒரு நிதி புதிய சொத்து மதிப்பில் 100 அமெரிக்க டாலர்களுக்கு வெளியிடப்படுகிறது என்போம், பின்னர் முதல் ஆண்டில் அதன் மதிப்பு 120 அமெரிக்க டாலர்களுக்கு உயர்கிறது என்றால், செயல்திறன் கட்டணமானது 20 அமெரிக்க டாலர்கள் வருவாயில் செலுத்தப்பட வேண்டும். அடுத்த வருடத்தில் அது 110 அமெரிக்க டாலர்களுக்கு குறைகிறது என்றால் கட்டணங்கள் செலுத்தப்பட மாட்டாது. மூன்றாவது வருடத்தில் மொத்த சொத்து மதிப்பு 130 அமெரிக்க டாலர்களுக்கு உயர்கிறது என்றால், அந்த ஆண்டில் 110 இல் இருந்து 130 அமெரிக்க டாலர்களுக்கு உயர்ந்த முழு வருவாயைக் காட்டிலும் 120 இல் இருந்து (உயர் குறியீ்டடு அலகு) 130 வரையிலான 10 அமெரிக்க டாலர்கள் வருவாயிலிருந்து மட்டுமே செலுத்தப்படும்.
இந்த அளவீடு நிர்வாகியின் அக்கறைகளை அவருடைய முதலீட்டாளர்களோடு மிக நெருக்கமாக கொண்டுசெல்லும் நோக்கம் கொண்டவை என்பதோடு விரைவான வர்த்தகத்தை தேடிச்செல்ல நிர்வாகிகளுக்கான ஊக்கத்தொகையை குறைக்கும் நோக்கத்தோடும் இருக்கிறது. உயர் குறியீட்டு அலகு பயன்படுத்தப்படவில்லை என்றால், மாற்று வருடங்களில் 100 அமெரிக்க டாலர்கள் மற்றும் 110 அமெரிக்க டாலர்களுக்கு முடிவுறும் நிதி மற்ற வருடங்களுக்கான செயல்திறன் கட்டணத்தை உருவாக்கித் தரும், இது நிர்வாகிகளுக்குத்தான் லாபமானதே தவிர முதலீட்டாளர்களுக்கு அல்ல.
இந்த செயல்முறை முதலீட்டாளர்களுக்கான முழுமையான பாதுகாப்பை வழங்காது: நிதியின் மதிப்பில் குறிப்பிடத்தகுந்த அளவிற்கான சதவிகிதத்தை இழந்துவிடும், நிர்வாகி அந்த நிதியை மூடிவிடலாம் என்பதோடு, அந்த இழப்பு சரிசெய்யப்படும் வரை காத்திருந்து செயல்திறன் கட்டணம் இல்லாமல் வேலையைத் தொடர்வதைக் காட்டிலும் முற்றிலும் புதியதான நிலையில் அவர் மீண்டும் தொடங்கலாம். இந்த தந்திரமானது, தன்னுடைய புதிய நிதியின் முதலீட்டாளர்களின் நிதியைக் கொண்டு தன் மீது நம்பிக்கை வைக்கும்படி தூண்டும் நிர்வாகியின் திறன் பொறுத்த விஷயமாகும்.
தடை விகிதங்கள்
சில நிர்வாகிகள் தடை விகிதத்தைக் குறிப்பிடுகின்றனர், இவை டி-பில் இலாபம், எல்ஐபிஓஆர் அல்லது நிலையான சதவிகிதம் போன்ற பென்ச்மார்க் விகிதத்தை நிதியின் வருடாந்திர செயல்திறன் தாண்டும்வரை அவர்கள் செயல்திறன் கட்டணம் விதிப்பதில்லை என்று குறிப்பிடுகின்றனர். மாற்று முறையைவிட, வழக்கமாக குறைந்த அபாயம், முதலீடு போன்றவை, உயர் வருவாயை வழங்கும் மேலாளரின் திறனுக்கான செயல்திறன் கட்டணங்களோடு இது தொடர்புடையதாக இருக்கிறது.
"லேசான" தடையில், செயல்திறன் கட்டணமானது தடை விகிதம் சரிசெய்யப்பட்டால் ஒட்டுமொத்த வருடாந்திர வருவாயின் மீதும் விதிக்கப்படுகிறது. "கடுமையான" தடையில், தடை விகிதத்திற்கும் மேற்பட்ட லாபத்தில் மட்டுமே செயல்திறன் கட்டணம் விதிக்கப்படும். 2008 ஆம் ஆண்டு கடன் குழப்ப பிரச்சினைகளுக்கு முன்பாக, ஹெட்ஜ் நிதிகளுக்கான தேவை அளிப்பை விஞ்சுவதற்கான நோக்கம் கொண்டிருப்பதோடு, தடை விகிதத்தை மிகவும் அரிதானதாகச் செய்திருக்கிறது.
திரும்ப எடுத்தல்/திரும்பப் பெறுதல் கட்டணங்கள்
இந்தக் கட்டணத்தின் நோக்கம் குறுகிய-கால முதலீ்ட்டை பலவீனப்படுத்துவதே ஆகும், இதனால் வியாபாரத்தில் கைமாறும் மொத்த பணத்தொகை (டேர்ன்ஓவர்) குறைக்கப்படுவதோடு மிகவும் சிக்கலான, மாறுபாடடையாத அல்லது நீண்ட-கால வியூகங்களைப் பயன்படுத்த உதவுகிறது. இந்தக் கட்டணம், மோசமான செயல்திறன் காலங்களுக்குப் பின்னர் நிதியிலிருந்து திரும்பப் பெற்றுக்கொள்ளுமாறு முதலீட்டாளர்களை அறிவுறுத்துகிறது.
நிர்வாகம் மற்றும் செயல்திறன் கட்டணத்தைப் போன்று அல்லாமல், திரும்ப எடுத்தல் கட்டணங்கள் வழக்கமாக நிதியால் திரும்ப எடுக்கப்பட்டுவிடுகிறது, ஆகவே, நிர்வாகியைக் காட்டிலும் மீதமிருக்கும் முதலீட்டாளர்களுக்கு இது பயன்மிக்கதாக இருக்கிறது.
வியூகங்கள்
ஹெட்ஜ் நிதி பல்வேறு வர்த்தக வியூகங்களைப் பின்பற்றுகிறது, இவை எந்தவிதமான நிலையான முறையையும் பயன்படுத்தாமல் பல்வேறு முறைகளில் வகைப்படுத்தப்பட்டுள்ளன. ஒரு ஹெட்ஜ் நிதி அதனுடைய வழங்கல் ஆவணங்களில் உள்ள அறிக்கைகளின் வழியாக ஒரு குறிப்பிட்ட வியூகம், குறிப்பிட்ட முதலீட்டு வகைகள் மற்றும் லீவரேஜ் ஆகியவற்றில் தன்னைத்தானே நியமித்துக்கொள்கிறது, இதன்மூலமாக முதலீட்டாளர்களுக்கு ஒரு குறிப்பிட்ட நிதியின் இயல்பு குறித்த சில அறிகுறிகள் முதலீட்டாளர்களுக்கு கிடைக்கின்றன.
ஒவ்வொரு வியூகத்தையும் பல்வேறுவிதமான கூறுகளிலிருந்து உருவானதாக கூறலாம்:
இந்த நான்கு வியூக குழுக்களும் முதலீட்டு பாணிகளின் அடிப்படையில் அமைந்திருக்கின்றன என்பதோடு அவற்றிற்கே உரிய அபாயம் மற்றும் லாப குணவியல்புகளையும் கொண்டிருக்கின்றன. ஹெட்ஜ் நிதியின் மிகவும் பொதுவான முத்திரை "நீண்டகால/குறுகியகால ஈக்விட்டி" ஆகும், அதாவது பொதுப் பங்கு மாற்றகத்தில் வர்த்தகம் செய்யப்படும் பங்குகளில் நீண்டகால மற்றும் குறுகியகால நிலைகள் ஆகிய இரண்டையுமே எடுத்துக்கொள்ளும் நிதி என்பதை இது குறிக்கிறது.
குளோபல் மேக்ரோ
(மேக்ரோ, வர்த்தகம்) குளோபல் மேக்ரோ நிதிகள், பொதுவாக வருவாயை உருவாக்குவதற்கான அனைத்து சந்தைகள் மற்றும் ஆவணங்களைப் பயன்படுத்தி உலகளாவிய பேரளவு பொருளாதார எதிர்நோக்கலுக்கு முயற்சிக்கின்றன.
இலக்கு நோக்கியவை
(ஈக்விட்டி ஹெட்ஜ்)ஈக்விட்டி சந்தைக்கான வெளிப்படுத்தலோடு கூடிய அபாய தவிர்ப்பு முதலீடுகள்.
நிகழ்வு-இயக்கப்போக்கு
(பிரத்யேக சூழ்நிலைகள்) எதிர்பார்க்கப்பட்ட சில குறிப்பிட்ட கூட்டாண்மை நிகழ்வுகளால் ஏற்படும் விலை திறனின்மைகளைத் துணிந்து பயன்படுத்திக்கொள்கிறது.
சார்பு மதிப்பு
(விலைமாறுபாட்டு வர்த்தகம், சந்தை சமநிலை) தவறான விலைகளில் விற்கப்படும் சம்பந்தப்பட்ட சொத்துக்களுக்கு இடையேயான விலை திறனின்மைகளைத் துணிந்து பயன்படுத்திக்கொள்வது.
ஹெட்ஜ் நிதி அபாயம்
சில வகையான ஹெட்ஜ் நிதிகளில் முதலீடு செய்வது நெறிமுறைப்படுத்தப்பட்ட நிதிகளில் முதலீடு செய்வதைக் காட்டிலும் அபாயகரமான கருத்தாகும், இருந்தபோதிலும் "ஹெட்ஜ்" என்பதே பந்தயம் அல்லது முதலீட்டின் அபாயத்தைக் குறைப்பதற்கானதுதான். பல ஹெட்ஜ் நிதிகளும் பின்வரும் குணவியல்புகளைப் பெற்றிருக்கின்றன:
பெரும்பாலான நாடுகளில் உள்ள ஹெட்ஜ் நிதி முதலீட்டாளர்கள், இந்தக் காரணிகளின் அபாய தாக்கங்கள் குறித்து தெரிந்துகொள்ளக்கூடிய முதலீட்டாளர்கள் போலியானவர்களாக இருக்க விரும்பினர். இந்த அபாயங்கள் சார்ந்து கிடைக்கும் பரிசுகளின் காரணமாக அவர்கள் இவற்றை மேற்கொள்ள விரும்புகின்றனர்: லீவரேஜ் லாபங்களையும் நஷ்டங்களையும் பெரிதுபடுத்துகிறது; குறுகியகால விற்பனை புதிய முதலீட்டு வாய்ப்புக்களை திறந்துவிடுகிறது; அபாயகரமான முதலீடுகள் உயர் லாபங்களை வழங்குகின்றன; ரகசியத்தன்மை போட்டியாளர்களால் போலிசெய்யப்படுவதிலிருந்து பாதுகாக்கிறது; அத்துடன் நெறிமுறை இன்றி இருப்பது செலவுகளைக் குறைப்பதோடு முற்றிலும் வணிகரீதியான முடிவுகளை எடுப்பதற்கான அதிகப்படியான சுதந்திரத்தை முதலீட்டு நிர்வாகிக்கு வழங்குகிறது.
செயல்பாட்டிற்கு பொருத்தமான கடின உழைப்பு ஹெட்ஜ் நிதியை அறுதியிடுகின்ற ஒரு அணுகுமுறையாகும்.
ஹெட்ஜ் நிதி அமைப்பு
ஒரு ஹெட்ஜ் நிதி என்பது அதனுடைய முதலீ்ட்டாளர்களின் பணத்தை வைத்துக்கொண்டு முதலீடு செய்கின்ற வாகனமாகும். இந்த நிதியும்கூட அதனுடைய முதலீட்டு பங்குப்பட்டியல் மற்றும் ரொக்கத்தைத் தவிர ஊழியர்களையோ சொத்துக்களையோ வைத்துக்கொள்வதில்லை. இந்தப் பங்குப் பட்டியல், அசல் தொழிலாகவும் ஊழியர்களையும் கொண்டுள்ள முதலீட்டு நிர்வாகியால் நிர்வகிக்கப்படுகிறது.
முதலீட்டு நிர்வாகியும், ஹெட்ஜ் நிதியின் செயல்பாடுகள் பல்வேறு மற்ற சேவை வழங்குநர்களிடத்தில் ஒப்படைக்கப்படுகின்றன. மிகவும் பொதுவான சேவை வழங்குநர்கள்:
உறைவிடம்
2008 ஆம் ஆண்டின் முடிவில், ஹெட்ஜ் நிதியின் எண்ணிக்கையில் பாதி பதிவுசெய்யப்பட்ட ஆஃப்ஷோராக இருந்தன. கேமேன் தீவுகளைத் (67 சதவிகித எண்ணி்க்கையிலான ஆஃப்ஷோர் நிதிகள்) தொடர்ந்து பிரிட்டிஷ் விர்ஜின் தீவுகள் (11 சதவிகிதம்) மற்றும் பெர்முடா (11 சதவிகிதம்) ஆகியவை மிகவும் பிரபலமான ஆஃப்ஷோர் இடங்களாக இருக்கின்றன. மற்ற ஆஃப்ஷோர் மையங்கள் ஐஸில் ஆஃப் மேன், லக்ஸம்பர்க் மற்றும் மொரீஷியஸ் ஆகியவற்றை உள்ளிட்டிருக்கிறது. அமெரிக்கா ஒரு பிரபலமான ஆஃப்ஷோர் இடமாகும் (நிதிகள் பெரும்பாலும் டெலாவேரில் பதிவுசெய்யப்படுகின்றன), இது ஆன்ஷோர் நிதிகளின் 64 சதவிகித எண்ணிக்கையை கொண்டதாக இருக்கிறது, இதைத்தொடர்ந்து ஐரோப்பா 16 சதவிகிதம் கொண்டதாக இருக்கிறது.
முதலீட்டு நிர்வாகி இடங்கள்
நிதிகளுக்கு உள்ளேயான முரண்பாடுகளில், முதலீட்டு மேலாளர்கள் நிதிசார்ந்த திறமையின் பிரதான குவிப்பு மற்றும் முதலீட்டாளர்களுக்கு நெருக்கமாக இருப்பது ஆகியவற்றைப் பெறும் விதமாக பிரதானமாக ஆன்ஷோரிலேயே அமைந்திருக்கின்றனர். அமெரிக்க கிழக்குக் கடற்கரையிலிருந்து வரும் மொத்த ஹெட்ஜ் நிதி முதலீட்டோடு -முதன்மையாக நியூயார்க் நகரம் மற்றும் கனெக்டிகட்டின் கோல்ட் கோஸ்ட் பகுதி - இது ஹெட்ஜ் நிதி நிர்வாகிகளுக்கான முன்னணி இடவமைப்பாகிவிட்டது. 2004 ஆம் ஆண்டில் அமெரிக்காவில் 7000 முதலீட்டு நிர்வாகிகள் இருந்திருக்கிறார்கள் என்று கணக்கிடப்பட்டுள்ளது.
ஹெட்ஜ் நிதி நிர்வாகிகளுக்கு லண்டன், ஐரோப்பிய ஹெட்ஜ் நிதி முதலீடுகளின் மூன்று காலாண்டுகள், ஏறத்தாழ 300 பில்லியன் அமெரிக்க டாலர்களுடனும் 2008 ஆம் ஆண்டின் முடிவில் ஒரு முக்கியமான ஐரோப்பிய முன்னணி மையமாக இருக்கிறது. ஆசியா, மிக முக்கியமாக சீனா உலகளாவிய ஹெட்ஜ் நிதி தொழில்துறைக்கான நிதி மூலாதாரமாக மிக முக்கியமான பங்கை ஏற்றுள்ளது. பிரிட்டன் மற்றும் அமெரிக்கா ஆகியவை ஆசிய ஹெட்ஜ் நிதிகளை நிர்வகிப்பதற்கான முன்னணி மையங்களாக இருக்கின்றன.
சட்டபூர்வ தனியுரிமை
பல ஹெட்ஜ் நிதிகளும் மாஸ்டர்-ஃபீடர் நிதிகளாக கட்டமைக்கப்பட்டுள்ளன. இதுபோன்ற கட்டமைப்பில், முதலீட்டாளர்கள் ஃபீடர் நிதியில் முதலீடு செய்வார்கள், அடுத்தடுத்து அதனுடைய சொத்துக்கள் முழுவதையும் மாஸ்டர் நிதியில் முதலீடு செய்வார்கள். மாஸ்டர் நிதியின் சொத்துக்கள் பின்னர் வழக்கமான முறையில் முதலீட்டு நிர்வாகியால் நிர்வகிக்கப்படும். இதேபோன்ற மாஸ்டர் நிதியில் முதலீடு செய்வதற்கு இது சில ஃபீடர் நிதிகளை அனுமதிக்கிறது என்பதுடன்(எ.கா., ஆஃப்ஷோர் கூட்டாண்மை நிதி, அமெரிக்க வரையறு கூட்டாண்மை மற்றும் யூனிட் டிரஸ்ட்), எல்லா முதலீட்டாளர்களுக்கும் நல்லமுறையில் சாத்தியமுள்ள வரிவிதிப்பை வழங்கும் அதேசமயத்தில் ஒற்றை தனியுரிமையின் சொத்துக்களை நிர்வகிப்பதன் பலனை முதலீட்டு நிர்வாகி பெற உதவுகிறது.
ஹெட்ஜ் நிதியின் அடித்தளத்தை அமைக்கவேண்டிய முதலீட்டு மேலாளர், வரையறு கூட்டாண்மையின் பொது கூட்டாளியாகவோ அல்லது கூட்டாண்மை நிதியில் "நிறுவுனர் பங்குகளின்" உரிமைதாரராகவோ ஹெட்ஜ் நிதியி்ல் வட்டியைப் பெற்றுக்கொள்ளலாம். நிறுவுனர் பங்குகளுக்கு உண்மையில் எந்தவித பொருளாதார உரிமைகளும் இல்லை என்பதோடு முதலீட்டு நிர்வாகியை தேர்வு செய்வது போன்ற வரம்பிற்குட்பட்ட விவகாரங்களில் மட்டுமே ஓட்டளிக்கும் அதிகாரம் உள்ளது. இந்த நிதியின் வியூக முடிவுகள் நிதியின் இயக்குநர்கள் அவையால் எடுக்கப்படுகிறது, இது சுதந்திரமான ஆனால் பொதுவாக முதலீட்டு நிர்வாகிக்கு விசுவாசமானதாகும்.
வரம்பற்ற இயல்பு
ஹெட்ஜ் நிதிகள் வரம்பற்ற வகையைச் சேர்ந்தவை, இந்த வகையில் இந்த நிதி கூடுதல் கூட்டாண்மை உரிமைகள் அல்லது பங்குகளை அவ்வப்போது நேரடியாக புதிய முதலீட்டாளர்களிடத்தில் விநியோக்கும், இவை ஒவ்வொன்றின் விலையும் ஒரு உரிமை/பங்கிற்கான மொத்த சொத்து மதிப்பிலானதாக இருக்கும். இந்த முதலீட்டைப் பணமாக்குவதற்கு, முதலீட்டாளர் அந்த நேரத்தில் நிலவுகின்ற உரிமை/பங்கிற்கான மொத்த சொத்து மதிப்பில் வட்டிகள் அல்லது பங்குகளை திரும்பப் பெறுவார். ஆகவே, உள்ளுறையும் முதலீடுகளின் மதிப்பு அதிகரித்தது என்றால் (உரிமை/பங்கிறாகான மொத்த சொத்து மதிப்பும் அதிகரிக்கும்) பிறகு அந்த முதலீட்டாளர் முதலீட்டிற்கு அளித்ததைவிட பெரிய தொகையை திரும்பப் பெறுதலின் மீது பெறுவார். முதலீட்டாளர்கள் பங்குகள் அல்லது உரிமைகளை தங்களுக்குள்ளாக வர்த்தகம் செய்துகொள்வதில்லை என்பதோடு ஹெட்ஜ் நிதிகள் திரும்பப் பெறுதலுக்கு முன்பாக முதலீட்டாளர்களிடத்தில் லாபங்களை பகிர்ந்துகொள்வது இல்லை. இது, முதலீட்டாளர்களுக்குள்ளாக வர்த்தகம் செய்துகொள்ளப்படும், அதன் லாபங்களைப் பகிர்ந்துகொள்ளும் வரம்பிற்குட்பட்ட எண்ணிக்கையிலான பங்குகளைக் கொண்டிருக்கும் வரம்பிற்குட்பட்ட நிதியோடு முரண்படுகிறது.
சைட் பாக்கெட்ஸ் (பக்கவாட்டு பைகள்)
நம்பகமான முறையில் மதிப்பிடுவற்கான அல்லது உண்மையில் பணமாக்கவியலாத சொத்துக்களை ஹெட்ஜ் நிதி கொண்டிருக்கும் இடத்தில் (நிதியின் திரும்பப் பெறுதல் நிபந்தனைகளை ஒப்பிடும் வகையிலும்), இந்த நிதி "சைட் பாக்கெட்டை நிறுவிக்கொள்ளலாம்". சைட் பாக்கெட் என்பது நிதியின் முக்கியமான பங்குப் பட்டியலிலிருந்து பணமாக்கமுடியாத சொத்துக்களை நிதி பிரித்தெடுக்கின்ற இயக்கமுறை என்பதோடு சைட் பாக்கெட்டில் உள்ள சொத்துக்களில் மட்டும் பங்கேற்கின்ற புதிய வகையிலான உரிமைகள் அல்லது பங்குகளோடு முதலீட்டாளர்களுக்கு வழங்குகின்றது. இந்த உரிமைகள்/பங்குகள் முதலீட்டாளரால் திரும்பப் பெறப்பட இயலாதவை. நிதியால் சைட் பாக்கெட் சொத்தை விற்க முடிகிறது என்றால், இந்த நிதி சைட் பாக்கெட் உரிமை/பங்குகளை பொதுவாக திரும்பப் பெறும் என்பதோடு அடுற்கடுத்ததாக கிடைக்கும் லாபங்களை முதலீட்டாளர்களுக்கு வழங்குகிறது.